現在時間係 凌晨 3時24分，五小時前，我上了往薩拉熱窩的巴士。
即刻拉左個路人阿叔問發生咩事，阿叔話有活動好多人上街，市內電車停駛兩小時。
好啦，無電車唯有落地行。沿路依舊一批批蠟燭人，我地就反方向急步行。呢個時候個天開始行雷閃電（係幾道好似哈利波特額頭嗰d），今朝出發前check過知道夜晚有雷暴警告，所以我地都無太大驚訝，只係再加快腳步。
點知，之後個天開始落雨。
Ok fine，開遮，再行快D。
點知，五分鐘之後個雨越落越大，一邊行雷轟轟轟轟轟，我地要趕車，幾個人喺薩格勒布高低不平水窪滿佈的大街上狂奔，行行下一架車駛過黎濺起成堆泥水；聽住D雷電一野轟落去隔離D草皮，呢十分鐘好漫長，真係以為會被雷劈死。
Backpack-ing ！中伏大全！